בני אהובה/הלכות אישות/ו/ט
הלכות אישות/ו/ט

ובמה אמרו חכמים כל המתנה וכו'. לקמן פרק י"ב הלכה ט' מבואר בדברי רבינו הרמב"ם דגם לעבור על דברי חכמים ג"כ תנאו בטל והיינו בדבר שאינו של ממון דודאי לא אלים דבר דרבנן יותר משל תורה וכן כתב רמ"א בהגה סימן ל"ח סעיף ה' וז"ל דכל המתנה על מה שכתוב בתורה ואינו ממון תנאו בטל ויש אומרים דכל מה דתיקן רבנן הוי כמו שכתוב בתורה וכוונתו מבוארת דהיינו כמו שכתוב בתורה ולא יותר מה שכתוב בתורה ובמה שבתורה דבטל תנאו דוקא בדבר שאינו של ממון וכן הוא בדבר דתיקנו רבנן אבל זה פשיטא דבדבר שבממון גם בדבר דרבנן תנאו קיים והבית שמואל הבין דבדבר דרבנן אפילו בדבר שבממון תנאו בטל וצריך להיות לדעתו דעשו חיזוק לדבריהם יותר משל תורה ולא ידעתי מה ראה על ככה בדברי רמ"א ואי משום דכתב בלשון ויש אומרים משום הא לא איריא דהוצרך לכתוב ויש אומרים משום שיש דעות דבדבר דרבנן אפילו בדבר שאינו של ממון לא אמרינן דתנאו בטל.